作者:柳宗元
標題:貞符
內容:於穆敬德，黎人皇之。惟貞厥符，浩浩將之。仁函於膚，懿其休風，是喣是吹。父子熙熙，相寧以嬉。賦徹而藏，十聖嗣於理，仁後之子。子思孝父，易患於己。拱之戴之，神之曷依，宜仁之歸。濮沿於北，祝慄於南。幅員西東，曷徒祝之，心誠篤之。神協人同，道以告之。俾彌憶萬年，有號於天，僉曰嗚呼。諮爾皇靈，無替厥符。